CELEX: 31983S0950
Language: el
Date: 1983-04-20 00:00:00
Title: Απόφαση αριθ. 950/83/ΕΚΑΧ της Επιτροπής της 20ής Απριλίου 1983 για τον καθορισμό των ποσοστών μειώσεως για το δεύτερο τρίμηνο του 1983 σύμφωνα με την απόφαση αριθ. 1696/82/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31983S0950

Απόφαση αριθ. 950/83/ΕΚΑΧ της Επιτροπής της 20ής Απριλίου 1983 για τον καθορισμό των ποσοστών μειώσεως για το δεύτερο τρίμηνο του 1983 σύμφωνα με την απόφαση αριθ. 1696/82/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 104 της 22/04/1983 σ. 0019 - 0019

***** ΑΠΟΦΑΣΗ αριθ. 950/83/ΕΚΑΧ ΤΗΣ ΕΠΙΤΡΟΠΗΣ  της 20ής Απριλίου 1983  για τον καθορισμό των ποσοστών μειώσεως για το δεύτερο τρίμηνο του 1983 σύμφωνα με την απόφαση αριθ. 1696/82/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 1696/82/ΕΚΑΧ της Επιτροπής της 30ής Ιουνίου 1982 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1), όπως τροποποιήθηκε τελευταία από την απόφαση αριθ. 87/83/ΕΚΑΧ (2), και ιδίως το άρθρο 9 παράγραφος 1.  Εκτιμώντας:  ότι τα ποσοστά μειώσεως ορισμένων προϊόντων για το δεύτερο τρίμηνο του 1983 καθορίστηκαν με την απόφαση αριθ. 379/83/ΕΚΑΧ της 16ης Φεβρουαρίου 1983 (3)·  ότι το άρθρο 9 παράγραφος 1 της απόφασης αριθ. 1696/82/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη της αγοράς·  ότι η εξέλιξη της αγοράς επιβάλλει την τροποποίηση των ποσοστών μειώσεως για το δεύτερο τρίμηνο του 1983 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα ποσοστά μειώσεως για τον καθορισμό ποσοστώσεων παραγωγής για το δεύτερο τρίμηνο του 1983, που καθορίστηκαν με την απόφαση της Επιτροπής αριθ. 379/83/ΕΚΑΧ για τις ακόλουθες κατηγορίες προϊόντων, τροποποιούνται ως εξής:  1.2 // «κατηγορία Ιa:  // - 47  // κατηγορία Ιb:  // - 37  // κατηγορία Ιc:  // - 15  // κατηγορία Ιd:  // + 41  // κατηγορία IV:  // - 37  // κατηγορία V:  // - 43  // κατηγορία VI:  // - 40».  2. Τα ποσοστά μειώσεως για τον καθορισμό του τμήματος των ποσοστώσεων παραγωγής που μπορούν να διατεθούν στην κοινή αγορά, τα οποία ορίζει η απόφαση αριθ. 379/83/ΕΚΑΧ της Επιτροπής, για τις ακόλουθες κατηγορίες προϊόντων τροποποιούνται ως εξής:  1.2 // «κατηγορία Ιa:  // - 46  // κατηγορία Ιb:  // - 33  // κατηγορία Ιc:  // - 19  // κατηγορία Ιd:  // + 40  // κατηγορία IV:  // - 41  // κατηγορία V:  // - 50  // κατηγορία VI:  // - 48».  3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθορισθεί στην απόφαση αριθ. 379/83/ΕΚΑΧ της Επιτροπής.  Άρθρο 2  Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε όλα τα Κράτη μέλη.  Έγινε στις Βρυξέλλες, στις 20 Απριλίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 191 της 1. 7. 1982, σ. 1.  (2) ΕΕ αριθ. L 13 της 15. 1. 1983, σ. 9.  (3) ΕΕ αριθ. L 45 της 17. 2. 1983 σ. 19, και διορθωτικό ΕΕ αριθ. L 46 της 18. 2. 1983, σ. 28.